De danske aktier falder med 7,5 procent 10 minutter efter åbningen af Fondsbørsen. Markedet har siden korrigeret sig og er nu nede med et minus på omkring fire procent (Kl. 13.00).

Det sker, efter Storbritannien har stemt sig ud af EU.

Det er særligt banker, der er eksponeret mod britisk økonomi, som falder.

Danske Bank og Nordea falder således med omkring 10 procent. Også smykkeselskabet Pandora er ramt. Den falder ni procent.

Læs også : Brexit: Centralbank i alarmberedskab

Det dansk/britiske sikkerhedsfirma G4S har ti minutter efter åbningen mistet 16 procent i værdi.

- Det er en situation i samme dimension som Lehman Brothers, da finanskrisen startede i september 2008, siger Niels From Global Analysechef Nordea Markets til DR Nyheder.

Faldet for de danske aktier fredag morgen er en af de største nedture nogensinde.

Holder faldet på 7,5 procent dagen igennem, vil det være det største fald på én dag nogensinde. Det hidtil største fald var i starten af februar, hvor indekset dykkede 5,4 procent.

Top

• Lundbeck: -3,4 pct.

• Novo Nordisk: -4,6 pct.

• William Demant: -5,0 pct.

Bund